Дукха хан яллале х1инца т1ебаьхкиначарна а массо ара а ваьлла, ц1енош дира, за1аран пенаш т1е стомма поппар а тухуш. Шорйелира Черказийн куп. Кестта шайн черказийн кешнаш гучудевлира Эвтарарчу кешнийн кертахь. Иштта ваха хаийра Эвтарахь шайх Анзоров Махьмат-Мирза. Цуьнан т1аьхьенах болу нах тахана а лоруш бу Эвтархоша. Цхьаболчарна уьш 1овдин ц1ийнах бу моьтта. Амма иза иштта дац. 1овдера ц1ийнах цхьа а ца хилла цхьана а заманахь цхьа а доьзал Анзоров фамили лелош.